На основу члана 48а.став (1) Закона о пољопривредним задругама („Службени гласник Републике Српске”, број 73/08,106/09 и 78/11 ), члана 2. Правилника о условима и начину давања у закуп непокретности пољопривредним задругама („Службени гласник Републике Српске”, број 123/10 и 57/12) и члана 7. Одлуке о расписивању јавног огласа о условима и начину давања у закуп непокретности у својини општине Вишеград пољопривредним задругама и другим правним лицима регистрованим за обављање дјелатности из области пољопривреде („Службени гласник општине Вишеград“, број 15/17 и 7/19 и 7/20), начелник општине Вишеград р а с п и с у ј е:

**ПОНОВНИ ЈАВНИ ОГЛАС**

**о давању у закуп непокретности у својини општине Вишеград пољопривредним задругама и другим правним лицима регистрованим**

**за обављање дјелатности из области пољопривреде**

**I** Расписује се Поновни јавни оглас за давање у закуп непокретности у својини општине Вишеград пољопривредним задругама и другим правним лицима регистрованим за обављање дјелатности у области пољопривреде.

**II Предмет јавног огласа**:

Општина Вишеград даје у закуп дио некретнине у површини 27,75м2, која је уписана у Посједовни лист бр. 171/145 К.О. Вишеград 2, означену као:

- к.п. бр. 247/1, зграда бр.1, по катастарској култури „кућа и зг., површине 527 m2, за обављање дјелатности откупа и прераде млијека.

**III Право учешћа на огласу** имају:

- задруге и

- друга правна лица регистрована за обављање дјелатности у области пољопривреде.

**IV Потребна документација:**

**Задруге:**

а) рјешење о регистрацији са сједиштем на територији Републике Српске

б) увјерење из АПИФ-а о упису у регистар пољопривредних газдинстава као носиоца пољопривредног газдинства,

в) пословни план задруге који доприноси развоју задруге,

г) програм коришћења непокретности,

д) доказ о овлашћеном кориштењу непокретности у предходном периоду,

ђ) доказ о броју задругара у задрузи и броју запослених,

е) понуђена закупнина.

**Правна лица:**

а) рјешење о регистрацији са сједиштем на територији Републике Српске,

б) увјерење из АПИФ-а о упису у регистар пољопривредних газдинстава као носиоца пољопривредног газдинства,

в) пословни план који доприноси развоју пољопривреде,

г) програм коришћења непокретности

д) биланс стања и успјеха,

ђ) број запослених

е) понуђена закупнина

**V Период на који се некретнина даје у закуп**

Непокретност се даје у закуп на период од 5 (пет) година, уз могућност продужења рока.

**VI Почетна закупнина**

Почетна годишња цијена закупа дијела некретнине из члана 1. ове одлуке износи 33,30 КМ.

**VII Начин и услови плаћања закупнине**

Годишња закупнина уплаћује се у пуном износу најкасније 30 дана прије истека године за сваку годину закупа.

**VIII Вријеме и начин увођења у посјед**

Одабраног закупопримца у посјед непокретности уводи јединица локалне самоуправе у року од 30 дана од дана потписивања уговора.

**IX Рок до којег се примају писане понуде**

Писане понуде за закуп некретнине примају се 15 дана од дана објављивања.

**X Вријеме и мјесто отварања понуда**

Понуде отвара именована Комисија у канцеларији Одјељења за локални развој, привреду и друштвене дјелатности, најкасније 5 дана од дана затварања огласа .

**XI**  **Начин полагања депозита**

Депозит у износу од 10% од једногодишње понуђене закупнине се уплаћује на рачун општине Вишеград, а доказ прилаже уз пријаву на Јавни позив.

**XII** **Критерији за избор најбољег понуђача**

Бодовање понуда ће се извршити на сљедећи начин:

**За задруге:**

а) пословни план и програм у складу са Одлуком о расписивању конкурса,

б) број запослених радника: до 5 запослених бодује се са 5 бодова, до 10 запослених бодује се са 10 бодова, преко 10 радника са 20 бодова,

в) број задругара до 10 чланова бодује са са 10 бодова, преко 10 чланова са 20 бодова,

г) понуђена цијена бодује се у складу са Правилником.

**За правна лица:**

а) пословање: негативно 0 бодова, позитивно са оствареном добити до 10 000КМ 2 бода, са оствареном добити 10 000КМ -30 000КМ 5 бодова, са оствареном добити преко 30 000КМ 10 бодова

б) пословни план у складу са Одлуком о расписивању конкурса,

в) број запослених радника: до 5 запослених бодује се са 5 бодова, до 10 запослених бодује се са 10 бодова, преко 10 запослених са 20 бодова,

г) понуђена цијена бодује се у складу са Правилником

**XIII Објављивање огласа**

Јавни оглас објавиће се у дневном листу „Вечерње новости“, на огласној табли општине Вишеград и на интернет страници општине Вишеград.

Јавни оглас остаје отворен 15 дана, рачунајући од дана објављивања јавног огласа.

Писане понуде се морају доставити у затвореној коверти са ознаком „НЕ ОТВАРАТИ-ПОНУДА ЗА ЈАВНИ ОГЛАС ЗА ЗАКУП НЕПОКРЕТНОСТИ“. Непотпуне и неблаговремене понуде неће се разматрати.

Број: 02-477-12/20

16.09.2020.године

Вишеград

Oбрађивач: Ана Богдановић

НАЧЕЛНИК ОПШТИНЕ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Младен Ђуревић, инж.геодезије